Teslina

Teslina () ir upe Kanādā, Jukonas labā krasta pieteka, kas kopā ar Teslina ezera pieteku Nisutlinu veido Jukonas vistālāko izteku. Plūst pa Britu Kolumbijas provinci un Jukonas teritoriju.

Sākas no kalnu ezeriņiem pārejas zonā starp Jukonas plato ziemeļos un Stikīnas plato dienvidos, plūst rietumu—ziemeļrietumu virzienā cauri vairākiem nelieliem ezeriem, bet uz Britu Kolumbijas un Jukonas robežas plūst caur 110 km garo Teslina ezeru. Ieplūst Jukonā pie Hutalinkas. Nosaukums cēlies no tutčonu Délin Chú (‘no ezera izplūstošais ūdens’) vai tlingitu Deisleen Héeni; upes daļa augšpus (dienvidos) no Teslina ezera līdz 1951. gadam oficiāli tika dēvēta par Vaitsvonu (Whiteswan River)."Teslin River". BC Geographical Names. Pie iztekas no Teslina ezera upi šķērso Aļaskas lielceļš.

 Atsauces 

 Ārējās saites 

Kategorija:Kanādas upes
Kategorija:Jukona
Kategorija:Britu Kolumbija